Michael Fossum

Michael Edward Fossum (* 19. december 1957, Sioux Falls, Južná Dakota, USA) pôvodne pilot vojenského letectva Spojených štátov, je od júna 1998 astronautom NASA. Má za sebou dva krátkodobé kozmické lety raketoplánom a jeden dlhodobý pobyt na Medzinárodnej vesmírnej stanici (ISS), celkom strávil vo vesmíre takmer 194 dní a 42 hodín v otvorenom vesmíre.

 Život 
 Mladosť 
Michael Fossum sa narodil v Sioux Falls v štáte Južná Dakota, detstvo a mladosť prežil v meste McAllen v Texase, tu tiež do roku 1976 navštevoval strednú školu. Potom študoval na Texaskej A&M univerzite (), roku 1980 tu získal titul bakalára v odbore strojárenstva. 

Od mája 1980 slúžil v letectve, nasledujúci rok sa stal magistrom (odbor systémové projektovanie) na Inštitúte technológie Letectva Spojených štátov (). Od roku 1981 bol pridelený do Johnsonovho vesmírneho strediska v Houstone, kde pracoval v oddelení letových operácií Shuttlov. Absolvoval výcvik v škole skúšobných letcov () a od roku 1985 prešiel do funkcie skúšobného letca, po štyroch rokoch aj vedúceho letových skúšok v 3. departmente, na základni Edwards. – Oficiálna biografia NASA

Od januára 1993 pracoval v NASA. Najprv mal za úlohu skúmanie možnosti použiť ruský Sojuz ako záchrannú loď pre novú vesmírnu stanicu. Neskôr sa venoval otázkam montáže ISS. Roku 1996 prešiel do oddelenia plánovania misií raketoplánov, nasledujúci rok sa zúčastnil bezpilotných letových skúšok prototypu lodi X-38.

 Astronaut 
Zúčastnil sa 12. až 15. náboru astronautov NASA v rokoch 1987–1994, ale dostal sa vždy len medzi stovku finalistov. Uspel až v 17. nábore a 4. júna 1998 bol začlenený do oddielu astronautov NASA. V ročnom kurze všeobecnej kozmickej prípravy získal kvalifikáciu letového špecialistu raketoplánu Space Shuttle.

Po dokončení prípravy zastával rôzne funkcie v NASA. Pôsobil aj v skupine NASA pridelenej k ruskému Stredisku riadenia letov, počas letu Expedície 6 bol hlavným spojárom (CapCom).    

V decembri 2002 bol menovaný jedným z letových špecialistov misie STS-119, štart bol naplánovaný na január 2004. Po havárii Columbie bol let odložený. V decembri 2003 bol preradený do misie STS-121.

náhľad|vľavo|Michael Fossum na vesmírnej vychádzke
 Prvý let 
Misia STS-121 bola zahájená 4. júla 2006 štartom raketoplánu Discovery. Astronauti priviezli na ISS tretieho člena posádky Thomasa Reitera, zásoby v module Leonardo a previedli niektoré nutné opravy. V ich priebehu Fossum trikrát vystúpil na povrch stanice, celkom na 21 hodín a 28 minút. Discovery pristál 17. júla 2006 po 12 dňoch, 18 hodinách a 38 minútach pobytu vo vesmíre. 

 Druhý let 
V dňoch 31. mája – 11. júna 2008 pobýval vo vesmíre po druhýkrát. Let STS-124 raketoplánu Discovery trval 13 dní, 18 hodín a 13 minút. Astronauti pokračovali vo výstavbe ISS, priviezli a pripojili modul Kibó. Fossum opäť trikrát vystúpil do otvoreného vesmíru, dohromady na 20 hodín a 32 minút. Po splnení úloh pristáli na mysu Canaveral.

V júli 2009 bol zaradený do záložnej posádky Expedície 26 (štart plánovaný na november 2010) a hlavnej posádky Expedície 28 zo štartom v máji 2011. V októbri 2009 NASA jeho zaradenie do Expedície 28 potvrdila.

 Tretí let 
náhľad|Fukurawa, Fossum a Volkov počas výcviku v duplikáte ISS v Johnsonovom vesmírnom stredisku
Štart sa uskutočnil 7. júna 2011 z kozmodrómu Bajkonur v Kazachstane. Kozmická loď Sojuz TMA-02M dopravila na ISS okrem Fossuma ešte ďalších dvoch kozmonautov, Sergeja Volkova a Satošiho Furukawu. Propojenie k ISS sa uskutočnilo 9. júna, 17:18 EDT. Posádka sa stala súčasťou Expedície 28, kde sa Fossum zišiel s kolegom z predchádzajúceho letu, Ronom Garanom. 

Po odchode Expedície 28 Fossum slúžil ako veliteľ ISS počas Expedície 29. Počas nej na ISS prijali zásobovaciu loď Progress M-11M a poslednú expedíciu raketoplánu Atlantis STS-135. Po splnení úloh misie, medzi ktoré patrilo aj pripojenie logistického modulu Raffaello sa Fossum aj s Volkovom a Furukawom vrátili na Zem na palube rovnakej kozmickej lode Sojuz, ako odštartovali. 22. novembra 2011 o 2:26 UTC bezpečne pristáli v stepiach Kazachstanu.Správa o pristátí Sojuzu TMA-02M

Michael Fossum je ženatý, má štyri deti.

 Referencie 

 Iné projekty 

 Zdroj 

Kategória:Kozmonauti USA
Kategória:Osobnosti z Južnej Dakoty